open-index/open-wikipedia-markdown huggingface dataset:
Nausikaa

**Nausikaa** (*Ναυσικάα*) on alkuaan muinaiskreikkalainen erisnimi.

Nimen perinteiset latinalaiset kirjoitusasut ovat *Nausicaa* ja *Nausicaä*, joista jälkimmäisessä korostetaan erokepisteillä eli treemalla, että sananlopun *a*-vokaaleja erottaa tavuraja. Latinan mukaiset asut ovat sellaisinaan käytössä mm. englannissa ja ranskassa. Japanilainen asu on ナウシカ (*Naushika* ~ *Naušika*). Mm. ruotsissa ja saksassa on käytössä suora kreikan mukainen translitteraatio *Nausikaa*, sama kuin suomessa. Muita vakiintuneita kirjoitusasuja ovat esimerkiksi  espanjan *Nausícaa*, puolan *Nauzykaa* ja venäjän *Навсикая* (*Navsikaja*).

**Nausikaa** viittaa mm. seuraaviin asioihin:

## Kirjallisuuden ja elokuvan aloilla

* Nausikaa, kreikkalaisessa mytologiassa esiintyvä prinsessa, faiaakkien kuninkaan Alkinooksen tytär

* *Nausikaa*, *[[Odysseia]]n* (otaksuttavasti 700- tai 600-luku eaa.) kuudes kirja, jossa Odysseus kohtaa prinsessa Nausikaan

* *Nausikaa*, Sofokleen (400-luku eaa.) kirjoittama näytelmä, joka perustui *Odysseian* kuudenteen kirjaan; näytelmästä on säilynyt aikalaisten mainintoja, mutta sen teksti on kokonaisuudessaan kadonnut

* *Nausikaa – Ein Trauerspiel*, saksalaisen Johann Wolfgang von Goethen keskeneräiseksi jäänyt näytelmä; varhaisimmat tiedot teoksesta ovat vuodelta 1786, jolloin sen otsikkona oli *Ulysses auf Phäa*; säilyneet katkelmat on kirjoitettu 1787, ja ne julkaistiin ensi kertaa vuonna 1827 kokoomassa *Goethes Werke: Vollständige Ausgabe letzter Hand*

* *Nausikaa* (~&nbsp;Nausicaä), irlantilaisen kirjailijan James Joycen kuuluisan romaanin *[[Odysseus (kirja)|Odysseus]]* (ensijulkaisu sarjana 1918–20) kolmastoista jakso, nimetty *Odysseian* kuudennen kirjan mukaan; teoksessa myyttistä Nausikaa-hahmoa vastaa Gerty MacDowell

* Nausicaa (~&nbsp;Nausikaa), *[[Star Trek]]in* (1966–) kuvitteellisessa maailmankaikkeudessa esiintyvä asuttu planeetta

* *Nausikaa*, saksalaisen kirjailijan Karl Mickelin vuonna 1968 julkaisema näytelmä

* *Nausicaa*, ranskalaisen Agnès Vardan vuonna 1970 valmistunut televisiodokumenttielokuva, joka käsittelee kreikkalaisten siirtolaisten elämää Ranskassa

* Nausicaä (~&nbsp;Naushika ~ Nausikaa), japanilaisen Hayao Miyazakin sarjakuvan (1982–1994) ja piirroselokuvan (1984) *[[Tuulen laakson Nausicaä]]* päähenkilö, kuvitteellisen eftalilaisen Tuulen laakson prinsessa, nimetty kreikkalaisen mytologian hahmon mukaan

* Nausicaa.net (1996–), Studio Ghiblin ihailijoitten ylläpitämä englanninkielinen Internet-sivusto, nimetty elokuvan *Tuulen laakson Nausicaä* mukaan

## Muissa yhteyksissä

* 192 Nausikaa, kookas asteroidi, nimetty kreikkalaisen mytologian hahmon mukaan

* Nausicaä – Centre National de la Mer, Boulogne-sur-Merissä, Ranskassa sijaitseva meriaiheinen kulttuurikeskus, yksi Euroopan suurimmista yleisöakvaarioista
Vuotinainen

**Vuotinainen **on Karkkilan kaupungissa sijaitseva kylä, joka sijaitsee noin 13 kilometriä Karkkilasta Forssan suuntaan. Valtatie 2 jakaa sen kahtia. Kylällä ei ole varsinaista keskusta vaan asutus on hajallaan. Vakituista asutusta on hyvin vähän, mutta kesäasutus on lisääntymään päin. Kylän asutus on alkujaan syntynyt 1700-luvulla. 

Vuotinaisten koulu on Karkkilan toiseksi vanhin jäljellä oleva koulurakennus. Nykyään siinä toimii muun muassa Karkkilan kaupungin leirikeskus.

## Lähteet

## Aiheesta muualla
*Karkkilalaista vanhaa rakennuskulttuuria
Esa Orjatsalo

**Esa Olavi Orjatsalo** (s. 20. syyskuuta 1979 Hanko) on suomalainen muusikko, ääniteknikko ja tuottaja.

Orjatsalo soitti kitaraa power metal -yhtye Dreamtalen kolmella ensimmäisellä albumilla. Tammi–helmikuussa 2004 hän esiintyi ruotsalaisen Amaranin Euroopan-kiertueella. Lähdettyään Dreamtalesta Orjatsalo perusti vuonna 2005 uuden yhtyeen nimeltä Kiira, jossa hän laulaa ja soittaa kitaraa. Hän soittaa kitaraa myös Royal Cojones -yhtyeessä, joka esittää cover-versioita heviklassikoista.

Orjatsalo on valmistunut Orimattila-instituutista musiikkiteknologiksi. Hän työskentelee ääniteknikkona Turussa Noise Camp -studioilla, ja aikaisemmin hän on toiminut muun muassa Teräsbetoni-yhtyeen saliäänentoistosta vastaavana teknikkona. 

Orjatsalo perusti Metal de Facto -yhtyeen vuonna 2018 laulaja Mikael Salon ja basisti Sami Hinkan (Ensiferum) kanssa. Ennen yhtyeen debyyttialbumin äänitysten alkua mainittu kolmen hengen kokoonpano esiintyi akustisesti nimellä Trio de Facto. 

## Diskografia
### Kitaristina

* Dreamtale: 
* Dreamtale: 
* Dreamtale: 

### Äänittäjänä, miksaajana ja tuottajana (valikoitu)
* Altaria: 
* Blind Stare: 
* Cardiant: 
* Moottörin Jyrinä: 
* Twilight Guardians: 

## Lähteet

## Aiheesta muualla
* Esa Orjatsalon sivusto
Nehemiah Persoff

**Nehemiah Persoff** (2. elokuuta 1919 Jerusalem – 5. huhtikuuta 2022 San Luis Obispo, Kalifornia) oli palestiinanjuutalaissyntyinen yhdysvaltalainen näyttelijä. Hän muutti perheineen Yhdysvaltoihin vuonna 1929. Hän keskittyi vetäytymisensä jälkeen kuvataideharrastukseensa. 

Persoffilla oli rooleja muun muassa elokuvissa *[[Alaston satama]]* (1954), *[[Mitä kovemmin he kaatuvat...]]* (1956), *[[Piukat paikat]]* (1959), *[[Al Capone – lain ja oikeuden voitto]]* (1959), *[[Comancheros]]* (1961), *[[Trapetsin varjossa]]* (1961),  *[[Kirottujen laiva]]* (1976), *[[Deadly Harvest]]* (1977), *[[Jentl]]* (1983), *[[Identtiset kaksoset (elokuva)|Identtiset kaksoset]]* (1988), *[[Kristuksen viimeinen kiusaus]]* (1988) ja *[[Fievel matkalla Amerikkaan]]* (äänirooli, 1986). Vierailuja Persoff on tehnyt muun muassa televisiosarjoissa *[[Lännen tie (televisiosarja)|Lännen tie]]*, *[[Tohtori Ben Casey]]*, *[[Minä, vakooja]]*, *[[Tarzan (televisiosarja)|Tarzan]]*, *[[Gunsmoke]]*, *[[Columbo]]*, *[[Sheriffi McCloud]]*, *[[Pieni talo preerialla (televisiosarja)|Pieni talo preerialla]]*, *[[Seikkailujen saari]]*, *[[Magnum (televisiosarja)|Magnum]]*, *[[Ihmemies MacGyver]]*, *[[L.A. Law]]*, *[[Murhasta tuli totta]]* ja *[[Chicagon lääkärit]]*.

Persoff pääsi opiskelemaan The Actors Studiolla, kun se avattiin vuonna 1947. Hän teki ensiesiintymisensä elokuvassa vuonna 1948; hän oli jo nuorempana aloittanut teatteriuransa, jonka kuitenkin oli keskeyttänyt toinen maailmansota. Hänellä on puolisonsa Thian kanssa neljä lasta. 

## Lähteet

## Aiheesta muualla
* Nehemiah Persoff Paintings 
* 
* 
* Haastattelu Cinema Metron sivustolla
James D. Hodgson

**James Day Hodgson** (3. joulukuuta 1915 – 28. marraskuuta 2012) oli yhdysvaltalainen poliitikko ja diplomaatti. 

Hodgson syntyi Dawsonissa, Minnesotassa, ja oli toisen maailmansodan veteraani. Hän palveli laivastossa ja opiskeli Minnesotan sekä Kalifornian yliopistoissa. 
 
Hodgson toimi vuosina 1970–1973 Richard Nixonin nimittämänä työministerinä. Hän toimi vuosina 1974–1977 Yhdysvaltain suurlähettiläänä Japanissa. Hän meni 24. elokuuta 1943 naimisiin Maria Denendin kanssa; hänellä oli tytär Nancy ja poika Frederic.

## Lähteet
Dick Clark

**Richard Wagstaff "Dick" Clark** (30. marraskuuta 1929, Mount Vernon − 18. huhtikuuta 2012) oli yhdysvaltalainen televisio- ja radiopersoona. Hänet tunnetaan mm. show’sta *American Bandstand*, jonka juontajana hän toimi vuosina 1957–1989. Hän valmistui Syracusen yliopistosta vuonna 1951.

Clarkin tunnettu *Dick Clark's New Year's Rockin' Eve* -ohjelma nähtiin ensimmäistä kertaa 31. joulukuuta 1972. Vuosina 1973–1988 hän juonsi *Pyramid*-tietokilpailua. Hänellä on tähti Hollywood Walk of Famella, ja hänet otettiin vuonna 1993 Rock and Roll Hall of Fameen "muiden kuin esittäjien" luokassa. Hän on ollut vuodesta 1990 lisäksi Radio Hall of Famessa.

Clark sairasti kakkostyypin diabetesta ja joutui 8. joulukuuta 2004 sairaalahoitoon saatuaan aivoinfarktin. Hän kuitenkin kuntoutui ja teki selvistä puheongelmistaan huolimatta paluun televisioon omassa *Dick Clark's New Year's Rockin' Eve* -ohjelmassaan uudenvuodenaattona 2005.

Clark oli moninkertainen Emmy-voittaja ja sai lisäksi mm. Peabodyn. Hän solmi kolmannen avioliittonsa vuonna 1977. Clark kuoli sydänkohtaukseen 82-vuotiaana.

## Katso myös
* Kokoelma-albumi *[[Dick Clark – 20 Years of Rock n' Roll]]* (1973)

## Lähteet
Kroatian kuna

**Kroatian kuna** oli Kroatian tasavallan rahayksikkö vuosina 1994–2022. Valuutan ISO 4217 -lyhenne oli HRK. Yksi kuna jakautui sataan lipaan. Kuna tarkoittaa näätää ja lipa lehmusta.

Vuoden 2023 alusta Kroatia liittyi euroalueeseen, minkä myötä kunan tilalle tuli euro. Kunat vaihdettiin Euroon vaihtosuhteessa 1 € =  7.5345 kunaa. 

## Käteisrahojen nimellisarvot
Setelit: 10, 20, 50, 100, 200, 500 ja 1000 kunaa.

Kolikot: 1, 2, 5, 10, 20 ja 50 lipaa sekä 1, 2, ja 5 kunaa.  

## Lähteet

## Aiheesta muualla
* Luettelon modernin Kroatian kolikoita
Barbadoksen dollari

**Barbadoksen dollari**, ISO 4217 -koodiltaan BBD, on Barbadoksen rahayksikkö vuodesta 1973 lähtien. Yksi Barbadoksen dollari jakautuu 100 senttiin. Seteleitä on 2, 5, 10, 20, 50 ja 100 dollarin arvoisia. Kolikkojen nimellisarvot ovat 1, 5, 10 ja 25 senttiä sekä 1 dollari.

## Lähteet
Juggling Jugulars

**Juggling Jugulars** on vuonna 1989 Lapualla perustettu suomalainen hardcore punk -yhtye. Yhtye on julkaissut useita levyjä Suomessa että ulkomailla. Yhtye on levyttänyt useamman julkaisun mm. saksalaisille Twisted Chords ja Break The Silence -levymerkeille, suomalaisille Hiljaiset Levyt ja Kämäset levyt -levymerkeille sekä japanilaiselle Too Circle Recordsille. Nykyään bändin jäsenet asuvat Tampereella ja Porissa.

## Bändin jäsenhistoria
* Arja — laulu (2000–)
* Tero — kitara (1989–2019)
* Jaani — basso ja laulu (2007–)
* Petteri — kitara ja laulu (1989–)
* Marko — rummut (1992–)
* Jantsa (oik. Jani Kärkkäinen) — basso ja laulu (1990–2006)
* Timo — rummut ja laulu (1990–1991)
* Mikko — laulu (1989–1991)
* Jani-Markus — basso ja laulu (1989–1990)
* Tommi — rummut ja laulu (1989–1990)

## Nykyinen kokoonpano
* Arja — laulu
* Petteri — kitara ja laulu
* Jaani — basso ja laulu
* Marko — rummut

## Diskografia

### EP:t / singlet ym.

* Radicals Of Today 7" EP (1990, omakustanne)
* Gun In My Heart 7" EP (1991, Hiljaiset Levyt)
* split 7" EP w/ Behind The Smile (1992, (Bad Card Records & Uprising Decay Rec.)
* My Dream... 7" EP (1992, Hiljaiset Levyt)
* ...For Humanity (Early 90's) MCD (1994, Hiljaiset Levyt)
* ...For Humanity (Early 90's) 12" mini-LP (vinyyliversio edellisestä, 1996, Genet Records)
* Positively Fed Up! MCD (1996, Hiljaiset Levyt)
* New Toys MCD (1997, Hiljaiset Levyt)
* split 7" EP w/ Enough! (1997, Trujaca Fala)
* split 10" mini-LP w/ Machine Gun Etiquette (1997, Campary Records)
* split 7" EP w/ Anger Of Bacterias (1998, Ruin Nation Records)
* Can You Explain? MCD (1998, Hiljaiset Levyt) ja 7" EP (1998, Trujaca Fala)
* Skeletons In The Closet 7" EP (1999, Hallajulkaisut & Grey Days Records)
* split 7" EP w/ Inner Conflict (2001, Twisted Chords) 
* When I See/Addicted 7" single (2007, Kämäset Levyt & Zerga)
* Asylum 7" EP (2013, Kämäset Levyt)
* Forward 12" (2015, Stonehenge Records)
* Who´s Talking 7"EP/MC (2022, Break The Silence Records, *kasettiversio on omakustanne*)

### Albumit

* Propaganda Immunity - There's More Than Meets The Eye... LP/CD/MC (2001, Twisted Chords & Trujaca Fala) 
* Nothing's Finished LP/CD/MC (2004, Twisted Chords & Kämäset Levyt & Trujaca Fala)
* Salute No One LP/CD (2008, Kämäset Levyt & Twisted Chords)
* 80 Million Barrels LP (2011, Ruin Nation Records & Kämäset Levyt)
* Insurrection LP/CD (2019, Trujaca Fala, Roku Records, Break The Silence Records, Too Circle Records & Liinaharja Hardcore Records)
* Thirst For Hope LP/CD (2025, Break The Silence Records, Too Circle Records. *CD-versio julkaistiin 2024*)

### Kokoelmat, livet ym.

* ...So Fucking Fed Up! MC (mm. "...For Humanity"-levyn biisejä, 1995, Trujaca Fala)
* split MC w/ Infekcja ("New Toysin" materiaalia, 1997, Trujaca Fala) 
* The First Decade LP (vuosien 1990-1999 levytyksiä, 2013, Break The Silence)
* Live Ultra Chaos Piknik LP (recorded at UCP festival in Zelebsko, Poland 23.6.2017 / No Pasaran Records 2019)
* Story I 1992-1997 (2023, Romantic Songs Recording)
* Story II 1998-2001 (2024, Romantic Songs Recording)

## Aiheesta muualla

* https://jugglingjugulars.wordpress.com
Nausithoos

**Nausithoos** () oli kreikkalaisessa mytologiassa kolmen eri henkilön nimi.

## Nausithoos, Poseidonin poika
**Nausithoos** oli Poseidonin ja Periboian poika ja Faiakean kuningas. Hänellä oli kaksi poika, Alkinoos ja Rheksenor.

## Nausithoos, Odysseuksen poika
**Nausithoos** oli Odysseuksen poika, jonka Kalypso synnytti tälle niiden seitsemän vuoden aikana, jotka Odysseus vietti Kalypson vieraana tämän saarella

## Nausithoos, Theseuksen ruorimies
**Nausithoos** oli Salamiista saapunut Theseuksen aluksen ruorimies, joka ohjasi heidät Kreetaan Theseuksen lähdettyä surmaamaan Minotauroksen.

## Lähteet
Bernie Mac

**Bernie Mac**, oikealta nimeltään **Bernard Jeffrey McCullough** (5. lokakuuta 1957 Chicago, Illinois, Yhdysvallat – 9. elokuuta 2008 Chicago, Illinois) oli yhdysvaltalainen näyttelijä ja koomikko.

Bernie Mac aloitti stand up -koomikkona Chicagon Cotton Clubilla noin 30-vuotiaana. Hänellä oli myös oma talkshow, *Midnight Mac*, joka ei kestänyt kauan. Myöhemmin Bernie Mac näytteli pienissä rooleissa elokuvissa. 2000-luvulla hän alkoi saada isompia rooleja elokuvista, esimerkiksi *[[Ocean’s Eleven – korkeat panokset]]* -elokuvassa. Vuonna 2001 Mac sai FOXilta oman sarjan (*[[Bernie Mac Show]]*), joka perustui hänen omaan elämäänsä. Hän sai kaksi Emmy-palkintoa sarjastaan. Vasta vuonna 2004 Bernie Mac sai pääosaroolin elokuvasta *[[Mr. 3000]]*.

Bernie Mac avioitui Rhonda McCulloughin kanssa vuonna 1977. He saivat yhden tyttären Je’Niecen vuonna 1978.

Sarkoidoosia sairastanut Bernie Mac kuoli 50-vuotiaana jouduttuaan sairaalaan keuhkokuumeen johdosta.

## Lähteet

## Aiheesta muualla

*
Lisbeth Pahnke

**Lisbeth Pahnke** (nyk. **Lisbeth Airosto**, s. 1945) on ruotsalainen lastenkirjailija. Suomeksi on käännetty hänen *Britta ja Hopea* -sarjansa, josta on ilmestynyt 13 teosta. Hänen kirjojaan on käännetty muun muassa suomeksi, portugaliksi, tanskaksi ja saksaksi. Pahnke työskentelee toimittajana ja kääntäjänä. Hän on naimisissa Harri Airoston kanssa. Pahnke on kasvattanut ja kasvattaa ruotsalaisia puoliverisiä ja poneja ja kilpailee esteratsastuksessa. Hänellä on kolme aikuista lasta, ja hän asuu nykyisin Smålandissa.

Britta-sarjan ensimmäinen teos ilmestyi 1966 ja viimeinen 1979. Suomeksi sarja ilmestyi ensin Kariston Nuortenkirjastossa vuosina 1972–1979. Alkupään kirjoista on otettu uusintapainos 1990-luvulla.

Britta-sarjan päähenkilö vanhenee vuosien aikana ihanan Hopea-poninsa kanssa. Kerronta painottuu ensin ratsastuskouluelämään ja myöhemmissä teoksissa toimimiseen ratsastuksenopettajana ja kilpailemiseen. Sarjassa on suuri paino erilaisilla ponien ja hevosten luonteenkuvauksilla. Muun muassa kirjava Billy-poni aiheuttaa ongelmatilanteita normaaleilla ratsastuskoulutunneilla. 

Kirjasarjan aikana Brittan suhde Lasseen syvenee. Henkilöhahmoja on vähän ja dialogi vähäistä. Sarjaa lukiessa hieman häiritsee kääntäjän ammattitaidottomuus hevosasioissa. Mm. loppupään kirjoissa puhutaan dresyyristä, kun pitäisi puhua kouluratsastuksesta. Samoin Täplä-poni on välillä Pilkku ja Pikkuveli Lilleman. Hevosten väreissä on ollut käännösvaiheessa sekaannusta.

## Teokset
* Britta och Silver får en chans (suomentamaton)

### Suomennetut Britta -sarjan kirjat
* Brittan ponikesä
* Britta ja Hopea
* Britta satuloi Hopeansa
* Britta ja Hopea kilpailevat
* Brittan uusi hevonen
* Britta, Hopea ja varsa
* Britta, Hopea ja Billy
* Britta ja Hopea talvipuuhissa
* Britta ja Hopea ratsastuskoulussa
* Britta ja Hopea voittavat
* Britta ja Hopea leirillä
* Britta ja Hopea uusilla urilla
* Britta ja Hopea saavat ystävän

## Aiheesta muualla
* Artikkeli Lisbeth Pahnkesta .
Robert Blake

**Robert Blake** (18. syyskuuta 1933 – 9. maaliskuuta 2023 Los Angeles) oli yhdysvaltalainen näyttelijä. Hän oli *[[Baretta]]*-sarjan pääosan esittäjä vuosina 1975–1978. Hän joutui huhtikuussa 2002 pidätetyksi epäiltynä vaimonsa Bonnie Lee Bakleyn 4. toukokuuta 2001 tehdystä murhasta, mutta sai vapauttavan tuomion 16. maaliskuuta 2005. 

Blakella, joka oli myös entinen lapsinäyttelijä, oli televisiouransa ohella useita elokuvarooleja, kuten elokuvissa *[[Kuoleman kukkula]]* (1959) ja *[[Mies Nasaretista]]* (1965) sekä Golden Globe -ehdokkuuden saanut pääosa elokuvassa *[[Moottoripyöräcowboy]]* (1973).

## Lähteet

## Aiheesta muualla
Australian jääkiekkomaajoukkue

**Australian jääkiekkomaajoukkue** edustaa Australiaa kansainvälisissä jääkiekko-otteluissa. Maa on liittynyt Kansainvälisen jääkiekkoliiton IIHF:n jäseneksi vuonna 1938, ja maassa oli vuonna 2021 yli 3&nbsp;000 rekisteröityä miesjääkiekkoilijaa. Australiassa oli vuonna 2021 kaikkiaan 22 jäähallia.

Suurin osa maajoukkueen pelaajista on siirtolaisia maista, joissa jääkiekko on merkittävämpi urheilulaji kuin Australiassa, kuten Kanadasta. 

Australian maajoukkue otti ensi kertaa osaa talviolympialaisiin Kalifornian Squaw Valleyssa vuonna 1960. Joukkue hävisi kaikki kuusi otteluaan selvällä maalierolla, muun muassa kahdesti Suomelle, maalein 1–14 ja 2–19.

Australia saavutti suurimman voiton jääkiekon maailmanmestaruuskilpailujen historiassa voitettuaan Uuden-Seelannin luvuin 58–0 vuonna 1987.

Australian maajoukkue on pelannut 2. divisioonan maailmanmestaruuskilpailuissa vuodesta 2001 alkaen. Ensimmäiseen divisioonaan joukkue nousi vuonna 2008. Toisen kerran joukkue pelasi 1. divisioonan kisoissa vuonna 2012, mutta putosi toistamiseen takaisin 2. divisioonaan. 

## Sijoitukset
### Olympialaisissa
* 1960 – 9.
* 1964 – karsiutui

### Maailmanmestaruuskisoissa

* 1962 – B-sarja; 5.
* 1974 – C-sarja; 7.
* 1979 – C-sarja; 8.
* 1986 – C-sarja; 10.
* 1987 – D-sarja; 1.
* 1989 – C-sarja; 8.
* 1990 – D-sarja; 2.
* 1992 – C-sarja; 3.
* 1993 – C-sarja; 7.
* 1994 – C-sarja; 13.
* 1995 – C-sarja; 16.
* 1996 – D-sarja; 8.
* 1997 – D-sarja; 6.
* 1998 – D-sarja; 2.
* 1999 – D-sarja; 3.
* 2000 – D-sarja; 3.
* 2001 – 2. div., A-lohko; 3.
* 2002 – 2. div., A-lohko; 4.

* 2003 – 2. div., A-lohko; 4.
* 2004 – 2. div., A-lohko; 3.
* 2005 – 2. div., A-lohko; 2.
* 2006 – 2. div., B-lohko; 3.
* 2007 – 2. div., B-lohko; 2.
* 2008 – 2. div., B-lohko; 1., nousi 1. divisioonaan
* 2009 – 1. div., A-lohko; 6.
* 2010 – 2. div., A-lohko; 2.
* 2011 – 2. div., B-lohko; 1.
* 2012 – 1. div., B-lohko; 6.
* 2013 – 2. div., A-lohko; 4.
* 2014 – 2. div., A-lohko; 4.
* 2015 – 2. div., A-lohko; 6.
* 2016 – 2. div., B-lohko; 1.
* 2017 – 2. div., A-lohko; 2.
* 2018 – 2. div., A-lohko; 2.
* 2019 – 2. div., A-lohko; 3.
* 2020 – 2. div., A-lohkon turnaus peruttiin koronaviruspandemian vuoksi.
* 2021 – 2. div., A-lohkon turnaus peruttiin koronaviruspandemian vuoksi.
* 2022 – 2. div., A-lohko; Joukkue vetäytyi kisoista koronaviruspandemian vuoksi.

### [[Jääkiekon maailmanranking|IIHF:n ranking]]
* 2003 – 36.
* 2004 – 35.
* 2005 – 34.
* 2006 – 34.
* 2007 – 33.
* 2008 – 33.
* 2009 – 31.
* 2010 – 34.
* 2011 – 34.
* 2012 – 32.
* 2013 – 32.
* 2014 – 34.
* 2015 – 36.
* 2016 – 36.
* 2017 – 38.
* 2018 – 36.
*2019 – 35.
*2020 – 35.
*2021 – 33.
*2022, helmikuu – 36.

## Tunnettuja pelaajia
*Nathan Walker

## Lähteet

## Aiheesta muualla
*Australian Jääkiekkoliiton virallinen sivusto
William M. Bulger

**William Michael (”Billy”) Bulger** (s. 2. helmikuuta 1934) on yhdysvaltalainen demokraattisen puolueen poliitikko. 

Bulger syntyi Massachusettsissa irlantilaisille vanhemmille. Hän oli kolmas näiden kuudesta lapsesta; yksi sisaruksista on FBI:n pitkään etsimä rikollinen James J. Bulger. Hän itse on valmistunut Boston College High Schoolista, Boston Collegesta ja Boston College Law Schoolista.

Bulgerin poliittinen ura oli huomattavan pitkäaikainen: hänet valittiin Massachusettsin edustajainhuoneeseen ensimmäistä kertaa vuonna 1961. Istuttuaan siellä neljä kautta hän pääsi Massachusettsin senaattiin vuonna 1970 ja nousi lopulta senaatin puheenjohtajaksi vuonna 1978. Hänet valittiin puheenjohtajaksi uudelleen kahden vuoden välein aina vuoteen 1996 saakka.

Bulger nimitettiin Massachusettsin yliopiston johtoon vuonna 1996. Hän vetäytyi kyseisestä virasta 1. syyskuuta 2003. Hänen puolisonsa on ollut vuodesta 1960 Mary, jonka kanssa hänellä on yhdeksän lasta.

## Lähteet
Pakito

**Pakito** eli **Julien Ranouil** on ranskalainen eurodanceartisti. Hänen debyyttialbuminsa Video ilmestyi vuonna 2006. Levyltä singlenä julkaistut kappaleet ”Living on Video” ja ”Moving on Stereo” ylsivät myös Suomen tanssilistalle. ”Living on Video” on alun perin kanadalaisen yhtyeen Trans-X hitti vuodelta 1981.
__NOTOC__
## Julkaisut

### Albumit
*2006: Video

### Singlet
*2006: Living on Video
*2006: Moving on Stereo
*2007: Are U Ready?
*Philosophy
*You wanna rock

### Remixit
*2006: David Kane - Club Sound
*2006: Eliess - Don't Stop Till You Get Enough
*2007: 2 Touch - Blue Monday
*2008: Karlux - The Riddle

### Bootlegit
*2006: "Moving To The Beat" (Pakito vs. Black & White Brothers)
Anna-Lisa Almqvist

**Anna-Lisa Almqvist** (1903–1993) oli ruotsalainen lasten- ja nuortenkirjailija, joka tunnetaan Suomessa *Annika* -kirjasarjasta. Hän on julkaissut ruotsiksi huomattavan määrän muitakin eläinaiheisia kirjoja. Almqvist halusi taiteilijaksi ja kävi taidekoulua Münchenissä. Hän oli jonkin aikaa naimisissa taiteilija Bertil Almqvistin kanssa. Hän perusti kahvilan Tukholman Karlaplanille sekä kaupungin ensimmäisen yksityisen kirjalainaamon nimeltään Bokbaren.

1940-luvun alussa kirjailija osti halvalla sirkushevosen ja kirjoitti siitä ensimmäisen teoksensa *Babiana, en cirkushäst berättar*. Hän muutti maalle hevosen ja tyttärensä kanssa ja kirjoitti sen jälkeen monia suosittuja tyttökirjoja hevosista.

Annika-sarja kertoo nuoren Annikan kasvamisesta ratsastusuransa alkutaipaleelta huippukilparatsastajaksi. Turk on alussa se sama huonokäytöksinen hevonen, jolla kaikki hevossarjat alkavat. Annika pelastaa Turkin raa'alta kohtalolta ja tulipalosta ja hevosen ja tytön välille muodostuu kiinteä side. Kirjasarjan aikana mukaan tulee Bettina, nuori kaltoin kohdeltu tyttö. Taustalla vaikuttaa mystinen intiaaninoloinen Harry, johon Annika kirjasarjan lopussa rakastuu.

Sarja alkoi ilmestyä 1962, jolloin Wahlströms flickböcker -sarjassa ilmestyi *En häst åt Annika*.

Annika-kirjat ilmestyivät Suomessa 1970-luvulla Kariston nuortenkirjastossa ja uudestaan 1990-luvulla. Ensimmäinen kirja *Hevonen Annikalle* ilmestyi vain pokkaripainoksena muutamaan teokseen jääneessä Vaasan nuorisokirjat -sarjassa.

Toisesta kirjasta Fast i sadeln, Annika ei ole otettu suomenkielistä painosta. Näissä kahdessa ensimmäisessä kirjassa esitellään Annikan ratsastuksen aloittaminen. Hevonen Annikalle -kirjassa Annika pelastaa Turkin tallin tulipalosta. Fast i sadeln -kirjassa kuvataan mm. Villin Lännen ratsastusesitystä. Kirjasarjassa on useita viittauksia näihin kahteen ensimmäiseen kirjaan.

Sarjassa välittyy ajankuva 1960- ja 1970 -luvuilta Ruotsista. 

## Teokset, valikoima
*Florry tar ansvaret (1945),
*En flicka i sadeln (1947)
*Flickan från farmen (1948)
*Pim blir torpare (1949)
*Du känner inte Patrik (1950)
*Flickan med melodin (1951)
*Se upp för Maritta! (1952)
*Vi rider mot lyckan (1954)
*Rias hemlighet (1955)	
*Ta fast tjuven (1956)
*Ring till polisen (1957)
*Kim som detektiv (1958)
*Kim finner spåret (1959)
*Flickan från heden (1959)
*Kim ger sig inte (1960)
*Aldrig skiljas från Robin (1961)
*Hurra för högsta vinsten! (1964)
*Sju flickor i sadeln (1965)
*Vi måste rädda Mirabella (1966)
*Vem ska rädda Temora (1967)
*Å vilket föl (1968)
*Stallkamrater (1969)
*Tvillingarna Bohm (1969)
*Ingen är som Zorba (1970)
*Hästhandlarns Petra (1971)

### Annika-kirjat
* Fast i sadeln, Annika

#### Suomennetut Annika-sarjan teokset
* Hevonen Annikalle, 1972
* Älä hellitä, Annika, 1975
* Valmiina kilpailuun, Annika, 1975
* Ohjakset tiukalla, Annika, 1975
* Varo esteitä, Annika, 1976
* Siirry johtoon, Annika, 1976
* Käy voittoon Annika, 1976
* Annika kesälomalla, 1977
* Kaikki järjestyy, Annika, 1977
* Luota tulevaisuuteen, Annika, 1977
* Annika kohtaa Pelätin, 1978
* Annikan ratsastuskoulu, 1979
* Annika ja Bettinan onnenhevonen, 1980
* Onnea, Annika 1980
Pulheim

**Pulheim** on kaupunki Nordrhein-Westfalenin osavaltiossa, läntisessä Saksassa. Se kuuluu Rhein-Erft-Kreisin piirikuntaan ja sijaitsee Kölnin luoteispuolella. Vuoden 2022 lopussa kaupungin asukasluku oli 55&nbsp;530. Pulheimin pinta-ala on 72,13 neliökilometriä, ja se on jaettu 12 kaupunginosaan.

Nykyinen Pulheim syntyi 1. tammikuuta 1975, kun alueuudistuksen myötä Pulheimin kuntaan liitettiin aiemmin itsenäisinä toimineita paikkakuntia. Kaupunginoikeudet uudelle Pulheimille myönnettiin 1. tammikuuta 1981.

Suomalainen sisäseikkailupuistoketju HopLop avasi 2018 ensimmäisen ulkomailla sijaitsevan ja siihen mennessä suurimman puistonsa Pulheimiin. Vuonna 2023 seikkailupuistosta tuli muiden HopLop-puistojen tapaan osa ruotsalaista Leo's Groupia. Seuraavana vuonna puisto muutettiin Leo's-brändin alle.

## Lähteet

## Aiheesta muualla

* Kaupungin verkkosivusto
Japanin Grand Prix 2001

**Japanin Grand Prix 2001** oli Formula 1 -sarjan  kauden  päätösosakilpailu, joka ajettiin 14. lokakuuta 2001 Suzukan radalla Japanissa. Kilpailun voitti Ferrarilla ajanut Michael Schumacher, jolle voitto oli kauden yhdeksäs. Voitollaan Schumacher nousi Alain Prostin ohi kaikkien aikojen eniten pisteitä keränneeksi F1-kuljettajaksi.

## Aika-ajot

## Tulokset

### Johtokierrokset

## Muuta

*Paalupaikka: Michael Schumacher – 1.32,484
*Nopein kierros: Ralf Schumacher – 1.36,944 (kierroksella 46)
*Juan Pablo Montoyan paras kierrosaika (1.36,450) hylättiin oikaisun takia.
*BAR-tallin 50:s Grand Prix.
*Enrique Bernoldi ja Alex Yoong lähtivät kilpailuun varikolta.
*Ralf Schumacher ja Enrique Bernoldi saivat 10 sekunnin stop-go rangaistuksen oikaisun takia.
*Jos Verstappen sai 10 sekunnin stop-go rangaistuksen ohitettuaan keltaisten lippujen alueella.
*Häkkinen oli kisassa kolmantena, mutta päästi Coulthardin edelleen ennen kisan loppua.
*Kimi Räikkönen pyörähti auton jousituksen hajottua, eikä Jean Alesi ehtinyt väistää häntä. Yhteentörmäyksen seurauksena Räikkösen Sauber paiskautui kovalla voimalla seinään. Sekä Räikkönen että Alesi selvisivät kuitenkin vammoitta.
* Mika Häkkisen, Jean Alesin ja Tomáš Engen uran viimeinen F1-kilpailu.
* Kimi Räikkösen viimeinen kilpailu Sauberilla.
* Jarno Trullin viimeinen kilpailu Jordanilla.
* Giancarlo Fisichellan viimeinen kilpailu Benettonilla.
* Heinz-Harald Frentzenin viimeinen kilpailu Prostilla.
* Jos Verstappenin viimeinen kilpailu Arrowsilla.
* Fernando Alonson viimeinen kilpailu Minardilla. Hän siirtyi kaudeksi 2002 Renaultin testikuskiksi.
* Mclarenin viimeinen kilpailu Bridgestonen renkailla, talli siirtyi käyttämään rengasvalmistaja Michelinin renkaita kaudella 2002.
* Benetton- ja Prost-tallien viimeinen kilpailu. Benetton-tallin nimi muuttui vuodeksi 2002 Renaultiksi.

## Lähteet
Lillo Brancato

**Lillo Brancato Jr.** (s. 30. elokuuta 1976) on yhdysvaltalainen näyttelijä. Hänet tunnetaan rooleistaan muiden muassa elokuvissa *[[Jäähyväiset kummisedälle]]* (1993), *[[Päätään pidempi]]* (1994) ja *[[Purppuravyöhyke]]* (1995). Brancato on esiintynyt myös televisiosarjassa *[[Sopranos]]*. 

Brancato pidätettiin 10. kesäkuuta 2005, kun Yonkersin poliisi oli löytänyt hänen hallustaan heroiinia. Vuonna 2009 hänet tuomittiin vankilaan murron yrityksestä, ja hän pääsi ehdonalaiseen vapauteen vuonna 2013. Vapautumisen jälkeen hän on palannut näyttelemisen pariin. 

## Varhainen elämä
Brancato syntyi Bogotássa Kolumbiassa. Hänet adoptoitiin hänen ollessaan neljän kuukauden ikäinen, ja hän kasvoi Yonkersissa New Yorkissa. Hänen huoltajansa olivat amerikanitalialaisia, ja hän on kertonut pitävänsä itseään italialaisena. 

## Murhaepäily
Brancato pidätettiin jälleen Bronxissa 10. joulukuuta 2005. Hän ja hänen 48-vuotias rikostoverinsa Steven Armento olivat ampuneet murtoyrityksen yhteydessä poliisi Daniel Enchauteguita (virantoimituksen ulkopuolella), joka joutui sairaalaan ja menehtyi vammoihinsa. Armentoa syytettiin ensimmäisen ja Brancatoa toisen asteen murhasta. Armento on näyttelijän tyttöystävän isä. 

Brancato esitti julkisesti pahoittelunsa Enchauteguin omaisille, mutta anteeksipyyntö aiheutti suuttumusta, ja uhrin sisko nimitti näyttelijän katumusta ”Oscar-palkinnon arvoiseksi”. Brancato on ilmoittanut *[[New York Magazine]]n* haastattelussa, että hänen elämäntarinassaan olisi ainesta elokuvaksi.

Armento tuomittiin marraskuussa 2008 elinkautiseen vankeuteen ilman ehdonalaisen mahdollisuutta. Oikeus hylkäsi Brancatoa vastaan nostetun murhasyytteen joulukuussa 2008. Hänet todettiin kuitenkin syylliseksi murron yritykseen, josta hänelle langetettiin 10 vuotta vankeutta 9. tammikuuta 2009.

Brancato pääsi ehdonalainen vapauteen vuonna 2013.

## Yksityiselämä
Brancato on kertonut olleensa riippuvainen kokaiinista ja heroiinista. Vankilassa ollessaan Brancato päätti lopettaa päihteiden käytön.

## Lähteet
* Helsingin Sanomat 23.12.2008: Sopranos-näyttelijä vapautettiin murhasyytteistä
* New York Times 22.12.2008: Former ‘Sopranos’ Actor Clear in Officer’s Killing
* New York Times 9.1.2009: 10-Year Sentence for ‘Sopranos’ Actor

### Viitteet
Venelina Veneva-Mateeva

**Venelina Veneva-Mateeva** (o.s. *Veneva*, , s. 13. kesäkuuta 1974 Ruse) on bulgarialainen korkeushyppääjä. Hänen henkilökohtainen ennätyksensä korkeudessa on vuonna 2001 hypätty 204 cm. Hänen suurimmat saavutuksensa ovat ulkoratojen EM-hopea 2006 sekä sisäratojen MM-pronssi 2001 ja EM-pronssi 2005. 

Veneva karsiutui loppukilpailusta Tokion MM-kilpailuissa 1991, sisä- ja ulkoratojen MM-kilpailuissa 1995 sekä Atlantan olympialaisissa 1996. Budapestin EM-kilpailuissa 1998 hän oli viides, mutta karsiutui Sevillan MM-kilpailuissa 1999. Hän sijoittui sisäratojen EM-kilpailuissa 2000 neljänneksi ja Sydneyn olympialaisissa yhdeksänneksi. Hän sai pronssia Lissabonin MM-hallikisoissa 2001 tuloksella 196. Edmontonin MM-kilpailuissa hän oli samana vuonna neljäs.

Veneva karsiutui loppukilpailusta EM-hallikisoissa 2002. Hän sijoittui neljänneksi Pariisin MM-kilpailuissa 2003 tuloksella 198. Seuraavana vuonna hän oli sisäratojen MM-kilpailuissa seitsemäs, mutta karsiutui loppukilpailusta Ateenan olympialaisissa. Hän sai 2005 pronssia Madridin EM-hallikilpailuissa tuloksella 197 ja sijoittui kymmenenneksi Helsingin MM-kilpailuissa. Göteborgin EM-kilpailuissa 2006 hän sai hopeaa tuloksella 203.

Veneva jäi kiinni dopingista tammikuussa 2007 maannaisensa Vanja Stambolovan kanssa. Bulgarian yleisurheiluliitto vapautti heidät syytteistä, mutta kansainvälinen yleisurheiluliitto IAAF valitti päätöksestä urheilun välitystuomioistuimelle ja CAS piti kahden vuoden kilpailukiellon voimassa. Veneva oli kilpailukiellossa ajan 03.04.2007 – 02.04.2009 ja hänen vuoden 2007 tuloksensa hylättiin 24.01.2007 lähtien. Näin hän menetti Birminghamin EM-hallikilpailuissa saavuttamansa pronssimitalin. 

Veneva palasi kilpailuihin kilpailukieltonsa jälkeen vuonna 2009, mutta karsiutui Berliinin MM-kilpailuissa. Hän karsiutui myös vuoden 2010 Dohan MM-hallikilpailuissa ja Barcelonan EM-kilpailuissa. Pariisin EM-hallikilpailuissa 2011 hän oli seitsemäs tuloksella 192 cm. Saman vuoden Daegun MM-kilpailuissa hän karsiutui. Istanbulin sisäratojen MM-kilpailuissa 2012 hän karsiutui niin ikään loppukilpailusta jäätyään karsinnassa ilman tulosta. Helsingin EM-kilpailuissa 2012 hän oli kahdestoista, mutta karsiutui loppukilpailusta Lontoon olympialaisissa.

## Ennätykset
* korkeushyppy: 204 (2001)

## Saavutuksia
* EM-hopeaa 2006
* Sisäratojen MM-pronssia 2001 
* Sisäratojen EM-pronssia 2005
* MM-kisojen 4. sija 2001 ja 2003
* Olympialaisten 9. sija 2000

## Lähteet
* 
*Tilastopajam profiili 

### Viitteet
Timothy L. O’Brien

**Timothy L. O’Brien** (s. 25. huhtikuuta 1962 New York, Brooklyn, Yhdysvallat) on yhdysvaltalainen toimittaja, joka on kirjoittanut muun muassa *The Wall Street Journaliin*, *The New York Timesiin* ja *Talk Magazineen*. Hänet tunnetaan lausunnostaan, jossa hän vähätteli Donald Trumpin omaisuutta. Hän väitti omaisuuden olevan noin 150–200 miljoonaa dollaria, minkä vuoksi Trump nosti herjaussyytteen häntä vastaan. Trumpin omaisuudeksi on arvioitu vuonna 2005 2,7 miljardia dollaria.

O’Brien on kirjoittanut kaksi kirjaa: *Bad Bet* (1998) ja *[[TrumpNation: The Art of Being the Donald|Trump Nation]]* (2005).  O'Brien kirjoittaa Bloomberg L.P..https://www.bloomberg.com/view/contributors/ARLcTFc8V4s/timothy-l-obrien

## Aiheesta muualla
*O'Brienin kotisivut
Ban Chiang

**Ban Chiang** oli muinainen pronssikautinen asuinpaikka Koillis-Thaimaassa. Siellä asuttiin neoliittisesta kivikaudesta rautakauteen. Sen haudat ovat ajalta 2100 eaa. – 200 jaa. Pronssi tuli tänne noin 2000 eaa. Ensimmäiset ajoitukset, joiden mukaan pronssiesineet ovat ajalta 4420–3400 eaa. ovat nykynäkemyksen mukaan vääriä.

## Aiheesta muualla

*Higham, Charles, *Prehistoric Thailand*, , pp 84–88
*The Ban Chiang project  at the University of Pennsylvania
*Ban Chiang gallery at the University of Hawai'i
*UNESCO world heritage listing
Imikät

**Imikät** (*Pulmonaria*) on lemmikkikasvien (*Boraginaceae*) heimoon kuuluva kasvisuku, jonka lajeja esiintyy luonnonvaraisena pääosin Euroopassa ja Aasian länsiosissa.

Sukuun kuuluu noin 20 lajia. Ne ovat monivuotisia, ruohovartisia kasveja joilla on kiemurteleva maavarsi. Kukat ovat puhjetessaan punaiset ja muuttuvat sitten sinisiksi tai violeteiksi.

## Lajeja
* *Pulmonaria affinis* – ranskanimikkä
* *Pulmonaria angustifolia* – kaitaimikkä eli kapealehti-imikkä, lajikkeita ovat hollantilainen 'Blaues Meer' ja Suomessakin tarhattava 'Azurea', Suomessa vain koristekasvina
* *Pulmonaria longifolia* – miekkaimikkä
* *Pulmonaria mollis* – pehmoimikkä
* *Pulmonaria mollissima*
* *Pulmonaria montana* – vuori-imikkä
* *Pulmonaria obscura*, syn. *Pulmonaria officinalis* subsp. *obscura* – lehtoimikkä
* *Pulmonaria officinalis* – rohtoimikkä (Suomessa ainoastaan puutarhakasvina viljelty)
* *Pulmonaria rubra* – punaimikkä
* *Pulmonaria saccharata*, syn. *Pulmonaria picta* – valkotäpläimikkä, lajikkeita 'Argentea' ja 'Mrs. Moon'
* *[[Pulmonaria vallarsae]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Pulmonaria''
* Suomen Lajitietokeskus: Imikät – ''Pulmonaria''
Arto Tuominen

**Arto Taisto V. Tuominen** (4. heinäkuuta 1941 Lempäälä – 6. joulukuuta 1986 Helsinki) oli suomalainen näyttelijä. 

Tuomisella oli päärooli Risto Jarvan elokuvassa *[[Ruusujen aika]]* (1969). Hän näytteli myös Jarvan elokuvissa *[[Jäniksen vuosi (vuoden 1977 elokuva)|Jäniksen vuosi]]* (1977) ja *[[Loma (elokuva)|Loma]]* (1976) sekä muissa elokuvarooleissa.

## Yksityiselämä
Hän oli naimisissa vuosina 1963–1973 näyttelijä Marjatta Raidan kanssa. Heille syntyi kaksi lasta, mutta liitto päättyi avioeroon.

Tuominen on haudattu Vatialan hautausmaalle Kangasalle.

## Filmografiaa
;Elokuvat
* *[[Rakkaus alkaa aamuyöstä]]* (1966) toinen rallivoittaja
* *[[Kuuma kissa?]]* (1968) Marjan entinen poikaystävä
* *[[Kustaa Vaasa (televisioelokuva)|Kustaa Vaasa]]* (1969) prinssi Eerik
* *[[Ruusujen aika]]* (1969) Raimo Lappalainen, Historian instituutin tutkija
* *[[Loma (elokuva)|Loma]]* (1976) Marjukan rakastaja
* *[[Neiti Ellinora ja sininen metsä]]* (1976) Torsti Helmijoki
* *[[Jäniksen vuosi (vuoden 1977 elokuva)|Jäniksen vuosi]]* (1977) Karlsson, toinen metsästäjä
* *[[Onni (televisioelokuva)|Onni]]* tai *Teatterituokio: Onni* (1977) tuttava ravintolassa
* *[[Ihmemies (vuoden 1979 elokuva)|Ihmemies]]* (1979) markkinointijohtaja
* *[[Entäs nyt, Niskavuori? (televisioelokuva)|Entäs nyt, Niskavuori?]]* (1987) Fredrik

;Televisio
* *Ovi* (1965) kertoja (lyhytelokuva)
* *Poikkeus ja sääntö* tai *Aitiopaikka: Poikkeus ja sääntö* (1965) Kauppias
* *Alaston kuningas* tai *Aitiopaikka: Alaston kuningas* (1967) Kristian
* *Välimerkki* (1968, dokumentti)
* *Parempaan asumiseen* (1968) selostus
* *Yhdeksän miehen saappaat*, 1–9 (1969) Luutnantti Heikki Jopperi (televisiosarja)
* *Yhdeksän miehen saappaat* (1969) Luutnantti Heikki Jopperi (televisiosarja, lyhennetty versio)
* *Liekehtivä kylä* tai *Aitiopaikka: Liekehtivä kylä* (1969) Frondoso
* *Helsingin tuntomerkit* (1969) selostus
* *Kultasipulit* (1970)
* *Nyrkkeilijä* tai *Teatterituokio: Nyrkkeilijät* (1971)
* *Tavallinen Impi* tai *Aitiopaikka: Tavallinen Impi* (1974) yli-insinööri Roos
* *Presidenttiehdokas Harri Holkeri* (1981) selostus (dokumentti)
* *Vapaus* (1987) kertoja

## Lähteet
Bertel Lindh

**Oskar Bertel Lindh** (3. huhtikuuta 1908 Sipoo − 10. huhtikuuta 1996 Sipoo) oli suomalainen maanviljelijä ja maallikkosaarnaaja joka toimi RKP:n kansanedustajana ja ministerinä 1950- ja 1960-luvuilla.

Lindhin vanhemmat olivat maanviljelijä Karl Oskar Lindh ja Maria Alexandra Siberg. Hän kävi kansakoulun sekä kansanopiston ja suoritti vuonna 1936 tutkinnon saarnaamislupaa varten Porvoon tuomiokapitulissa. Lindh toimi maanviljelijänä Sipoossa ja sen ohella hän oli Porvoon hiippakunnan kristillisen nuorisotyön matkapuhujana 1928–1938 ja Uudenmaan ruotsalaisen maataloustuottajien liiton toiminnanjohtajana 1966–1970.

Lindh oli RKP:n kansanedustajana vuosina 1953–1966 edustaen Uudenmaan läänin vaalipiiriä. Hän tuli kansanedustajaksi alun perin edustaja Henrik Kullbergin tilalle 11. joulukuuta 1953. Lindh toimi toisena maatalousministerinä Sukselaisen I hallituksessa 1957. Lindh oli myös Sipoon kunnanvaltuuston varapuheenjohtaja ja kirkolliskokouksen ja laajennetun piispainkokouksen jäsen sekä Suomen ruotsalaisen kunnallisliiton ja Uudenmaan ruotsalaisen maataloustuottajien liiton puheenjohtaja. 

Lindh oli naimisissa vuodesta 1931 Svea Valdine Ingeborg Wiikin kanssa. Hän sai kunnallisneuvoksen arvonimen 1968.

## Lähteet
* 
* Valtioneuvoston ministeritietojärjestelmä 
*
Torsten Nordström

**Torsten Edvin Nordström** (20. toukokuuta 1897 Vaasa – 1. huhtikuuta 1989 Vaasa) oli suomalainen Pohjanmaan ruotsinkieliseltä rannikkoseudulta kotoisin ollut TVH:n piiri-insinööri joka toimi RKP:n kansanedustajana 1930-luvun lopulta 1960-luvun lopulle. Hän toimi ministerinä V. J. Sukselaisen lyhytikäiseksi jääneessä I hallituksessa. 

Nordströmin vanhemmat olivat asemapäällikkö Erik Wilhelm Nordström ja Emilia Sofia Smulter. Hän pääsi ylioppilaaksi 1915 ja valmistui diplomi-insinööriksi 1920. Nordström oli TVH:n palveluksessa ylimääräisenä insinöörinä 1921–1925, nuorempana insinöörinä 1925–1930 ja vanhempana insinöörinä 1930–1934. Hänen uransa jatkui Vaasan tie- ja vesirakennuspiirin vt. piiri-insinöörinä 1934–1953, ja viimeksi hän oli piiri-insinöörinä 1953–1964.

Nordström oli RKP:n kansanedustajana vuosina 1936–1939, 1951–1962 sekä 1966–1970 Vaasan läänin eteläisestä vaalipiiristä. Hän oli runsaan kuukauden ajan toinen kulkulaitosten ja yleisten töiden ministeri Sukselaisen I hallituksessa 1957 mutta menetti salkkunsa RKP:n jättäessä hallituksen. Nordström toimi presidentin valitsijamiehenä vuosien 1950 ja 1956 presidentinvaaleissa. Hän oli Vaasan kaupunginvaltuuston ja kaupunginhallituksen jäsen sekä Suomenruotsalaisten kansankäräjien jäsen ja valtuutettu.

## Lähteet

* 
*
Prinsessa Daisy

**Prinsessa Daisy** on Mario-peleissä esiintyvä hahmo, jonka ensiesiintyminen tapahtui *[[Super Mario Land]]* -pelissä alkuperäisellä Game Boy -käsikonsolilla.

Daisy eroaa ulkonäöltään tutummasta Prinsessa Peachista. Peachilla on vaalea tukka ja vaaleanpunainen mekko, kun puolestaan Daisylla on ruskea tukka ja oranssi mekko. 

Ennen *[[Mario Party 4|Mario Party 4:n]]* julkaisua Daisyllä oli pitkät hiukset, kuten Peachillä. Daisyn mekko oli tällöin keltainen, jossa oli valkoisia pallopäisiä kolmioita ja hänellä oli punainen kruunu. *Mario Party 4:n* julkaisun jälkeen hänelle ilmeistyi lyhyet hiukset, kultainen kruunu ja oranssi-keltainen mekko. 

*[[Mario Kart Wii|Mario Kart Wiin]]* Daisy Circuit -radalla on iso patsas, jossa Luigi ja Daisy tanssivat. 

## Esiintymiset

Prinsessa Daisy on esiintynyt seuraavissa peleissä:

* *[[Super Mario Land]]* (Game Boy)
* *[[Super Mario Land 2: 6 Golden Coins]]* (Game Boy)           
* *[[Mario Party (pelisarja)|Mario Party]]* -pelisarja
* *[[Mario Tennis]]* -pelisarja
* *[[Mario Golf]]* -pelisarja
* *[[Mario Kart]]* -pelisarja (*[[Mario Kart: Double Dash!!|Mario Kart: Double Dash!!:stä]]* lähtien)
* *[[Mario Slam Basketball]]* (Nintendo DS)
* *[[Mario Smash Football]]* (Nintendo GameCube)
* *[[Mario Strikers: Charged Football]]* (Wii)
* *[[Mario & Sonic at the Olympic Games]]* (Wii, Nintendo DS)
* *[[Mario & Sonic at the Olympic Winter Games]]* (Wii, Nintendo DS)
* *[[Mario Sports Mix]]* (Wii)
* *[[Mario & Sonic at the London 2012 Olympic Games]]* (Wii, Nintendo 3DS)
*''Super Smash Bros. Ultimate'' (Nintendo Switch)
*Mario strikers: battle league football (Nintendo switch)
Kivikausi Kaakkois-Aasiassa

**Kivikausi Kaakkois-Aasiassa** alkoi jo monien nykyihmistä edeltäneiden lajien aikana, ja jatkui varhaisen nykyihmisen valtakaudella pronssikauden alkuun asti.

Kaakkois-Aasiassa asui hominideja jo noin puolitoista miljoonaa vuotta sitten. Sangiranista Jaavan saarelta on löydetty paleoliittisia työkaluja 800&nbsp;000 vuoden takaa. Niiden tekijäksi on arvioitu jaavanihminen. Indonesiasta on löydetty yksinkertaisia kivityökaluja, jotka valmistaneita pienikokoisia floresinihmisiä asui Indonesiassa vielä 17&nbsp;000 vuotta sitten.

Nykyihminen saattoi saapua Kaakkois-Aasian saarille jo 70&nbsp;000, varmemmin noin 50&nbsp;000 vuotta sitten.

Luoteis-Thaimaassa sijainnut Spirit Cave oli asuttuna noin 9000–5500 eaa. Jäänteiden mukaan siellä asui metsästäjä-keräilijöitä, jotka on liitetty Hoabinhian-kulttuuriin.

Kiinassa viljeltiin riisiä jo 6000-luvulla eaa., mutta viljely levisi Kaakksois-Aasiaan hitaasti ja epätasaisesti. Vietnamista on löytynyt vanhoja saviastioita, ja vaikka keramiikka yleensä yhdistetään maanviljelyyn, on mahdollista, että siellä eli 5000-luvulla eaa. metsästäjä-keräilijöitä jotka kuitenkin tunsivat neoliittiselle ajalle tyypillisiä esineitä.

## Lähteet
*

### Viitteet

## Aiheesta muualla
*http://www.penn.museum/documents/publications/expedition/PDFs/14-3/Solheim.pdf
Kalle Välimaa

**Kaarlo (Kalle) Kustaa Välimaa** (16. maaliskuuta 1872 Kangasala – 19. marraskuuta 1943 Helsinki) oli tamperelainen liikemies, joka oli perustamassa Kajaanin Puutavara Oy:tä (myöhemmin Kajaani Oy) yhdessä Paloheimon veljesten kanssa.

Välimaan vanhemmat olivat pienviljelijä Kustaa Välimaa ja Justiina Sarsanaho. Hän kävi kansakoulun ja 1890 kauppaopiston. Välimaa oli Tampereen Puhelin Oy:n isännöitsijänä 1896–1906, Tampereen osakepankin johtokunnan jäsenenä 1906–1916 ja Tampereen säästöpankin johtajana vuodesta 1916. Kajaanin Puutavara Oy:ssä Välimaa oli johtokunnan jäsenenä ja puheenjohtajana vuodesta 1908 alkaen. Hän oli myös Tampereen kaupunginvaltuuston jäsen sekä Tampereen kauppaseuran ja kauppayhdistyksen johtokunnan jäsen ja puheenjohtaja. Hän oli Suomen Kulttuurirahaston ensimmäisiä suurlahjoittajia.

Välimaa sai kauppaneuvoksen arvonimen 1932.

## Lähteet
* Kuka kukin oli. Wikisource.

### Viitteet
Veli Verkko

**Veli Kaarle Verkko** (alk. **Werkko**; 8. heinäkuuta 1893 Helsinki – 6. huhtikuuta 1955 Helsinki) oli suomalainen sosiologi, tilastovirkamies ja kriminologian tutkija. 

## Ura
Verkon vanhemmat olivat seminaarinjohtaja Kaarle Werkko ja Lydia Eunice Enebäck. Hän pääsi ylioppilaaksi 1911 ja valmistui filosofian kandidaatiksi 1914, lisensiaatiksi 1931 ja tohtoriksi 1932. Verkko teki vuonna 1927 opintomatkat Englantiin ja Ranskaan.

Verkko toimi oikeusministeriön tilastotoimiston 2. aktuaarina 1918–1933, tilastotoimiston päällikkönä 1933–1940 sekä tilastollisen osaston johtajana 1940–1955. Hän oli Helsingin yliopistossa kriminologian ja tilastotieteen dosenttina 1940–1948, vt. sosiologian professorina 1946–1948 ja professorina 1948–1955. Tämän lisäksi Verkko toimi Suomen kriminalistiyhdistyksen sihteerinä ja vuosikirjan toimittajana 1934–1952 sekä Pohjoismaisen kriminalistiyhdistyksen vuosikirjan toimittajana vuodesta 1936 lähtien ja yhteistyövaliokunnan jäsenenä vuodesta 1937.

Verkko muistetaan parhaiten kehittämästään teoriasta, jonka mukaan suomalaisten ”huono viinapää” selitti Suomen kansainvälisesti korkeat henkirikosluvut. Hän pyrki todistamaan teoriansa erilaisilla tilastollisilla aineistoilla ja kansatieteellisillä kuvauksilla. Myöhempi tutkimus on kumonnut väitteen, mutta myyttinä se on jäänyt elämään. Verkko kehitti myös 1920-luvulla oikeustilastomenetelmän, jota käytettiin Suomessa 1980-luvulle asti. Lisäksi hän tunnisti eräitä henkirikosten määriin liittyviä tilastollisia lainalaisuuksia, joista osa tunnetaan edelleen.

## Teoksia
**Henki- ja pahoinpitelyrikollisuuden kehityssuunnan ja tason määräämisestä I (väitöskirja) –II*. 1931
**Biologisluontoisten tekijäin vaikutuksesta henki- ja pahoinpitelyrikollisuuteen*. 1933
**Väkivaltarikollisuuden riippuvaisuus kansanluonteesta ja muista etnillisistä tekijöistä*. 1936
**Verbrechen wider das Leben und Körperverletzungsverbrechen. I*. 1937
**Alkohollagstiftningens inverkan på brottsligheten i Finland*. 1944
**Lähimmäisen ja oma henki*. 1949
**Homicides and Suicides in Finland and their Dependence on National Character*. 1951

## Lähteet
* Kuka kukin oli T–Ö. Jukka Kemppinen 2007.

### Lähteet
Šaška

**Šaška** () on yksiteräinen, tyypillisesti väistimetön sapeli. Ase syntyi Kaukasuksen kansojen keskuudessa ja sen käytön omaksuivat monet Ukrainan ja Venäjän kasakoista. Šaškasta syntyi näin kaksi erilaista tyyppiä; pidempi kaukaasialainen malli ja lyhyempi kasakoiden suosima malli. Venäjän asevoimat omaksuivat šaškan 1800-luvulla Kaukasuksen valloituksen yhteydessä ja sitä kantoivat neuvostosotilaat vielä toisessa maailmansodassa.
Vatikaanin radio

**Vatikaanin radio** (, ) on yksi Vatikaanivaltion virallisista viestimistä. L'Osservatore Romanon ohella Vatikaanin radio on Vatikaanin merkittävin viestin. 

Nykypäivänä radio tarjoaa lähetyksiään 47 eri kielellä, minkä lisäksi radio esimerkiksi ylläpitää myös Internetpalveluja. Vatikaanin radio Euroopan yleisradiounionin jäsen vuodesta 1950.

Historiansa aikana Vatikaanin radiolla on ollut suurempi rooli kuin pelkällä kääpiövaltion viestimenä, ja esimerkiksi toisen maailmansodan aikana radio tarjosi tärkeitä uutisia liittoutuneille, välitti viestejä, muttei välittänyt fasistisen Italian propagandaa.

## Historiaa

Vatikaanin radio aloitti lähetyksensä kutsumerkillä HVJ kahdella lyhytaaltotaajuudella 10 kilowatin lähettimillä 12. helmikuuta 1931. Avauslähetyksessä puhui paavi Pius XI. Radion "isänä" tunnettu Guglielmo Marconi oli paavin henkilökohtainen ystävä ja toimi radioaseman teknisenä johtajana. Vuonna 1933 rakennettiin pysyvä mikroaaltolinkki Vatikaanin palatsin ja paavin kesäasunnon Castel Gandolfon välille. Vuonna 1936 radioasema sai Kansainväliseltä televiestintäliitolta erityisluvan suunnata lähetyksiään ilman maantieteellisiä rajoitteita. 25. tammikuuta 1937 asema sai uuden 25 kilowatin Telefunkenin lähettimen ja kaksi suunta-antennia. Nyt asema lähetti yli 10 taajuudella.

Vatikaanin Radion lähetysasema sijaitsee Santa Maria di Galerian kylässä 25 kilometriä Roomasta. 8. lokakuuta 1951 Italian ja Pyhän istuimen allekirjoittamalla lateraanisopimuksella lähetinkeskus kuuluu Pyhän istuimen hallinnoimaan alueeseen. Paavi Pius XII vihki keskuksen käyttöön 27. lokakuuta 1957.

## Lähteet

## Aiheesta muualla

* Vatikaanin radion kotisivu
* Vatikaanin radio
Rudolf Kárpáti

**Rudolf Kárpáti** (17. heinäkuuta 1920 Budapest – 1. helmikuuta 1999 Budapest) oli unkarilainen miekkailija ja olympiavoittaja. Hänen aseenaan oli säilä.

Rudolf Kárpáti voitti säilämiekkailussa kuusi olympiakultaa. Lontoossa 1948 ja Helsingissä 1952 hän voitti joukkuekultaa. Melbournessa 1956 ja Roomassa 1960 hän voitti kultaa joukkuekilpailujen lisäksi myös henkilökohtaisessa kilpailussa.

Melbournen 1956 henkilökohtaisessa kilpailussa Kárpáti hävisi vain Puolan Jerzy Pawlowskille, joka kuitenkin kärsi kaksi tappiota. Joukkuekilpailun kuudesta kultamitalistista kolme loikkasi länteen mutta Kárpáti pysyi kotimaassaan. Rooman 1960 henkilökohtaisessa kilpailussa Kárpáti hävisi Romanian Rohonyille. Tuloksesta kärsineet ranskalaiset tekivät vastalauseen väittäen Kárpátin hävinneen tahallaan mutta se ei mennyt läpi. Kárpáti hävisi vielä toisenkin kerran – ranskalaiselle Claude Arabolle – mutta voitti kultaa. Joukkuekilpailun finaalin ratkaisuottelussa Kárpáti voitti Puolan Jerzy Pawlowskin.

Henkilökohtaisen maailmanmestaruuden Kárpáti voitti 1954 ja 1959.

## Saavutukset

* Olympiakultaa säilän henkilökohtaisessa kilpailussa 1956 ja 1960
* Olympiakultaa säilän joukkuekilpailussa 1948, 1952, 1956 ja 1960
* MM-kultaa säilän henkilökohtaisessa kilpailussa 1954 ja 1959
* MM-kultaa säilän joukkuekilpailussa 1951, 1953, 1954, 1955, 1957 ja 1958
* MM-hopeaa säilän henkilökohtaisessa kilpailussa 1955 ja 1957
* MM-pronssia säilän henkilökohtaisessa kilpailussa 1953

## Lähteet

* 
* 
* 
* sports123.com: miekkailun arvokisatilastoja